cyanic-selkie/wikianc huggingface dataset:
சங்கர் கோசு
தொழில்
இவர் 1960களில் சரோத் மேதையான உஸ்தாத் அலி அக்பர் கானுடன் அமெரிக்காவிற்கு சுற்றுப்பயணம் செய்யத் தொடங்கினார். மேலும் நல்ல வரவேற்பையும் பெற்றார். மேலும் பல ஆண்டுகளில் இவர் பண்டிட் ரவி சங்கர், உஸ்தாத் விலாயத் கான், பண்டிட் நிகில் பானர்ஜி, சரன் ராணி, பண்டிட் வி. ஜி ஜாக் ஆகியோருடனும் வெளிநாடுகளுக்கு சுற்றுப்ப யணம் மேற்கொண்டார். இந்தியாவில் இவர் உஸ்தாத் படே குலாம் அலிகான், பண்டிட் ஓம்கர்நாத் தாக்கூர், பண்டிட் வினாயக்ராவ் பட்வர்தன், கிரிஜா தேவி, பேகம் அக்தர் போன்றோர்களிடமும் தனது இசைப்பயணங்களை மேற்கொண்டார். இவர் வெளிநாட்டில் இருந்த காலத்தில் கிரெக் எல்லிஸ், பீட் லோக்கெட், ஜான் பெர்கமோ போன்ற கலைஞர்களுடன் இணைந்து நிகழ்ச்சிகளை நிகழ்த்தினார்.
ஐ.டி.சி இசை ஆராய்ச்சிக் கழக விருது, உஸ்தாத் ஹபீஸ் அலிகான் விருது போன்ற விருதுகளைப் பெற்றுள்ளார். மூன்று தசாப்தங்களாக கைம்முரசு கற்பித்த இவர், கொல்கத்தா, பாரிஸ் மற்றும் பான் போன்ற நாடுகளிலுள்ள நிறுவனங்களில் கற்பித்தார்.
இறப்பு
இதயக் கோளாறு காரணமாக இவர் மருத்துவமனையில் அனுமதிக்கப்பட்டு 22 சனவரி 2016 அன்று இறந்தார்.
வெளி இணைப்புகள்
பகுப்பு:சங்கீத நாடக அகாதமி விருது பெற்றவர்கள் பகுப்பு:2016 இறப்புகள் பகுப்பு:1935 பிறப்புகள் பகுப்பு:தபேலா இசைக் கலைஞர்கள்
கிரெக் லாம்பேர்ட்
வெளி இணைப்பு
கிரெக் லாம்பேர்ட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 6, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1980 பிறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:வாழும் நபர்கள்
கொடித்தோடை
கொடித்தோடை (தாட்பூட்பழம்) (Passion fruit, Passiflora edulis) என்பது தாட்பூட்டின் கொடி இனப் பழமாகும். இது பிரேசில், பரகுவே, உருகுவே மற்றும் தென் ஆர்ஜெந்தீனா ஆகிய நாடுகளைத் தாயகமாகக் கொண்டது.
கொடித்தோடைப் பழங்கள் வௌளரீயம், சாறு நிறைந்த பழமாகும். இது உருண்டையாகவும், நீள் வடிவமாகவும் காணப்படுவதோடு, பழுத்த பழங்கள் மஞ்சள், ஊதா ஆகிய நிறங்களில் உள்ளது.
வெளி இணைப்புக்கள்
பகுப்பு:பழங்கள் பகுப்பு:கொடிகள்
வெளி நாட்டில் பிறந்தவர்கள் அடிப்படையில் நாடுகளின் பட்டியல்
இக்கட்டுரை வெளி நாட்டில் பிறந்தவர்கள் அடிப்படையில் நாடுகளின் பட்டியலைக் கொண்டுள்ளது.
பொ.கூ.வ.அமைப்பு 2007
பொருளியல் கூட்டுறவு மற்றும் வளர்ச்சிக்கான அமைப்பின் 2007 ஆம் ஆண்டுக்கான பட்டியல்:
வெளி இணைப்புகள்
பகுப்பு:நாடுகள் தொடர்பான பட்டியல்கள்
ஆச்சாம்பட்டி ஊராட்சி
ஆச்சாம்பட்டி ஊராட்சி (Achampatti Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பூதலூர் வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.ஆச்சாம்பட்டி என்பது தமிழ்நாடு, தஞ்சாவூர் மாவட்டம் செங்கிப்பட்டிக்கு அருகில் உள்ள ஒரு கிராமம் ஆகும். இங்கே உள்ள தங்க அரசர் கோயில் பிரபலமானது. தங்க அரசா் கோவில் ஆச்சாம்பட்டி, கொசுவப்பட்டி,மற்றும் கொத்தம்பட்டி ஆகிய மூன்று கிராமங்களுக்கும் சொந்தமான கோவில் ஆகும். தமிழ்த் தேசியப் போியக்கத் தலைவரும் தமிழ்த் தேசியத் தமிழா் கண்ணோட்டத்தின் ஆசிாியருமான தோழா் பெ. மணியரசன் அவா்கள் பிறந்த சொந்த கிராமம் ஆகும்
ஆச்சாம்பட்டி அம்பலக்காரர் மற்றும் ஆச்சாம்பட்டி கீழத்தெரு கோட்டார் தலையாரி வகயிறா வரலாறு
புதுக்கோட்டை மாவட்டம் பெருங்களூருக்கு அருகில் உள்ள வெள்ளவெட்டான் விடுதிதான் ஆச்சாம்பட்டி அம்பலக்காரர் மற்றும் ஆச்சாம்பட்டி கீழத்தெரு கோட்டார் தலையாரி வகையிராக்கள்,விராலிப்பட்டி வடக்கு கீழத்தெருகாரர்கள் மற்றும் கல்லுப்பட்டி கீழத்தெருகாரர்கள் ஆகியோருக்கு சொந்த ஊர்.
முன்னோருக்காலத்தில் அம்பலக்காரர் வெள்ளவெட்டான் விடுதியில் வாழ்ந்து கொண்டிருக்கும் போது வயலுக்கு தண்ணீர் பாய்ச்சுவதில் (அம்பலக்காரருடைய மனைவியின் அண்ணனுக்கும்) மைத்துனருக்கும் அம்பலக்காரருக்கும் தகறாராம் வாமடையை அம்பலக்காரர் மைத்துனர் திறக்க இரண்டு பேருக்கும் வயல்காட்டில் ஒரே தகராறு முற்றியதாம் அப்போது ஆத்திரம் அடைந்த அம்பலக்காரர் தான் வைத்திருந்த மண்வெட்டியால் மைத்துனரின் தலையை வெட்டினாரம். தலை வேறு முண்டம் வேறாக விழுந்ததாம். தலை விழும்போது சந்திரா சூர்யா நீதான் சாட்சி என்று கூறியபடி விழுந்ததாம். அம்பலக்காரர் மைத்துனரின் உடலை வயல்காட்டிலேயே வாமடையில் வைத்து புதைத்துவிட்டு வீட்டுக்கு வந்து விட்டாராம். அன்று மாலை வீட்டில் உள்ளவர்கள் அம்பலக்காரரின் மனைவி, ஊர்க்காரர்கள் மற்றும் அம்பலக்காரரும் சேர்ந்து அம்பலக்காரரின் மைத்துனரை தேடுகிறார்களாம் ஒரு மாதம் தேடியும் கிடைக்கவில்லையாம்.
தேடி ஓய்ந்த பிறகு அம்பலக்காரர் அவருடைய வீட்டில் கட்டிலில் ரெட்டணைக்கால் போட்டு வானத்தை பார்த்தபடி படுத்து இருந்தாராம் அப்போது நிலவை பார்த்து அம்பலக்காரர் கள கள என சிரித்தாராம் அப்போது அம்பலக்காரர் மனைவி அண்ணனை காணவில்லை கணவன் ஏன் சிரிக்கிறார் என சந்தேகப்பட்டு இப்படி சிரிக்கீறிர்கள் என அம்பலக்காரரிடம் பல முறை துருவி துருவி கேட்டாராம்.
அம்பலக்காரர் தன் மனைவியிடம் வயல்காட்டில் தண்ணீர் பாய்ச்சிக்கொண்டிருக்கும்போது உன் அண்ணனுக்கும் எனக்கும் தகராறு உன் அண்ணனை நான் வெட்டி வாமடையில் புதைத்து விட்டேன் உன்னுடைய அண்ணன் தலை விழும்போது சந்திரா சூர்யா நீதான் சாட்சி என்று கூறியபடி விழுந்தது ஆகையால் நான் இப்போது சந்திரனை வானத்தில் பார்த்தேன் எனக்கு சிரிப்பு வந்தது அதனால் சிரித்தேன் என்று நடந்த உண்மையை மனைவியிடம் கூறினாராம்
உடனே அம்பலக்காரரின் மனைவி ஊரில் உள்ளவர்களிடம் நடந்தவற்றை கூறினாராம். உடனே அம்பலகாரரின் மனைவி ஊர்க்காரர்கள் அனைவரும் சேர்ந்து அம்பலக்காரரை தீர்த்துக்கட்ட திட்டமிட்டார்களாம் இதை அறிந்த அம்பலகாரர் அங்கிருந்து தப்பிக்க எண்ணி ஊரை விட்டு கிளம்பினாராம். இதை அறிந்த உடனே அம்பலகாரரின் மனைவி ஊர்க்காரர்கள் அனைவரும் அம்பலக்காரரை பிடிக்க விரட்டிக்கொண்டு வந்தனராம்.
விரட்டிக்கொண்டு கல்லுக்காரன்பட்டிக்கு அருகில் வரும்போது தற்போது ஆச்சாம்பட்டியில் வசிக்கும் கீழவீட்டு கோனார்களின் சொந்த ஊர் கல்லுக்காரன்பட்டியாம் கீழவீட்டு கோனார்கள் கல்லுக்காரன்பட்டியில் செம்மறி ஆட்டு கிடை போட்டு இருந்தார்கள். அப்போது அந்தவழியாக மூச்சு இறைக்க ஓடிவந்த அம்பலக்காரரை பார்த்து என்னங்க அய்யா இப்படி ஓடிவருகிறீர்கள் என்று கீழவீட்டு கோனார்கள் கேட்டார்களாம். நடந்தவற்றை கீழவீட்டு கோனார்களிடம் அம்பலகாரர் கூறினாராம்.
உடனே கீழவீட்டு கோனார்கள் ஆடு அடைப்பதற்காக வைத்திருந்த கூடாரத்தில் அம்பலக்காரரை காப்பாற்றுவதற்காக அடைத்தார்களாம் அப்போது அந்தவழியாக அம்பலக்காரரை பிடிப்பதற்காக விரட்டிக்கொண்டு வந்த அம்பலகாரரின் மனைவி ஊர்க்காரர்கள் கீழவீட்டு கோனார்களிடம் இந்தவழியாக ஒருத்தன் ஓடுறானா என கேட்டார்களாம். இப்பதான் இந்த வழியாக ஒருத்தன் மூச்சு இறைக்க ஓடுறான் என அம்பலகாரரின் மனைவி ஊர்க்காரர்களிடம் கீழவீட்டு கோனார்கள் கூறினார்களாம். ஏன் அய்யா அவனை விரட்டிக்கொண்டு போகிறீர்கள் என கேட்டார்களாம் அதற்கு அம்பலகாரரின் மனைவி ஊர்க்காரர்கள் நடந்தவற்றை கீழவீட்டு கோனார்களிடம் கூறினார்களாம். அப்படியா செய்தான்
அவனை விடக்கூடாது கீழவீட்டு கோனார்களும் அவர்களுடன் சேர்ந்து கொண்டு அம்பலக்காரரை பிடிப்பதற்காக ஓடினார்களாம். ஓடி ஓடி களைத்துப்போய் வாக்காளளி எங்கிட்டோ ஓடிப்போய்விட்டாண்டா என்று கூறியபடி அம்பலக்காரரை பிடிப்பதற்காக விரட்டிக்கொண்டு வந்த அம்பலகாரரின் மனைவி ஊர்க்காரர்கள் திரும்பி உள்ள வெள்ளவெட்டான் விடுதிக்கு சென்று விட்டார்களாம்.
அம்பலக்காரரை பிடிப்பதற்காக விரட்டிக்கொண்டு வந்த அம்பலகாரரின் மனைவி ஊர்காரர்களோடு வந்த கீழவீட்டு கோனார்கள் மீண்டும் திரும்பி கூடாரத்தில் அடைக்கப்பட்டிருந்த திறந்துவிட்டு நடந்தவற்றை அம்பலக்காரரிடம் கூறினார்களாம்.பிறகு அம்பலக்காரரும் கீழவீட்டு கோனார்களோடு சேர்ந்துகொண்டு ஆடு மேய்த்துக்கொண்டு இருந்தாராம்.
ஒரு நாள் அம்பலக்காரர் கீழவீட்டு கோனார்களோடு ஆடு மேய்த்துக்கொண்டு நொடியூர் அருகிள் வரும்போது நொடியூர் பட்டினத்தில் ராஜாக்கள் சொக்கட்டாங்காய் விளையாடிக்கொண்டு இருந்தனர் அதை பார்த்த அம்பலகாரர் அவரும் விளையாட்டில் பங்கேற்றார் விளையாட்டில் பங்கேற்றார் அப்போது அம்பலகாரருக்கும் மற்ற ராஜாக்களுக்கும் கடும்போட்டியாம். அப்போது அம்பலகாரர் உங்கள் எல்லோரையும் நான் ஜெயித்துவிட்டால் என்னுடைய சுட்டு விரலில் மண்ணெடுத்து சுண்டி விடுவேன் அந்த மண் எந்த எந்த இடங்களில் எல்லாம் போய் விழுகிறதோ அந்த இடங்களெல்லாம் என்னுடைய ஆளுகைக்கு தர வேண்டும் என்று பந்தயம் போட்டாராம் மற்ற ராஜாக்களும் பந்தயத்திற்கு ஒத்துக்கொண்டார்களாம். பந்தயபடி அம்பலகாரர் போட்டியில் ஜெய்த்துவிட்டாராம். சுட்டு விரலில் மண்ணெடுத்து சுண்டிவிட்டாராம் அவர் சுண்ட்டி விட்ட மண் பதினெட்டு பட்டியிலும் விழுந்ததாம் அதாவது மு.சோழகம்பட்டி, நத்தமாடிபட்டி, விராலிப்பட்டி வடக்கு, விராலிப்பட்டி தெற்கு. ஆச்சாம்பட்டி, கொசுவபட்டி , கொத்தம்பட்டி ,கல்லுப்பட்டி , திராணிப்பட்டி, மலையப்பட்டி தச்சன்குறிச்சி., குறும்பூண்டி, சவேரியர்பட்டி, நொடியூர்,கிள்ளுக்கோட்டை ,உலங்காத்தான்பட்டி, டி பி சான்டோரியம், நாட்டாணி ஆகிய கிராமங்கள். அதிலிருந்துதான் செங்கிளை நாட்டு அம்பலகாரர் என்று பதினெட்டுபட்டி கிராம மக்களால் அழைக்கப்பட்டாராம்.
ஆச்சாம்பட்டி கீழத்தெரு கோட்டார் தலையாரி வகயிறா வரலாறு
அம்பலக்காரரை பிடிப்பதற்காக கல்லுக்காரன்பட்டி வரைக்கும் விரட்டிக்கொண்டு வந்த அம்பலகாரரின் மனைவி ஊர்க்காரர்கள் அனைவரும் வெள்ளவெட்டான் விடுதிக்கு திரும்பிய உடன் அந்த வாக்காளளி (அம்பலக்காரரை) ஓடிவிட்டான் அவனை சேர்ந்த பறையர்களை இங்கு வைக்கக்கூடாது என்று திட்டம் போட்டார்களாம். இந்த திட்டத்தை ஊர்க்காரர் ஒருவர் அம்பலகாரரின் பறையர்களிடம் வந்து கூறிவிட்டாராம்.
அம்பலகாரரின் பறையர்கள் அண்ணன் தம்பி மூன்று நபர்கள் ஒரு தங்கை சமையல் செய்து சாப்பிட்டுவிட்டு இரவோடு இரவாக கோவிலுக்கு சென்று தொம்பரக்காத்தான் பட்டவன் இரண்டு சாமிகளையும் தூக்கிக்கொண்டு ஓட்டமும் நடையுமாக நொடியூருக்கு தற்போது தொம்பரக்காத்தான் கோவில் இருக்கும் இடத்தில் வரும்போது பொழுது விடிந்து கோழி கூவியதாம். சாமியை வைத்துவிட்டு காலை கடனை முடித்துவிட்டு சாமியை தூக்கும்போது சாமியை தூக்க முடியவில்லையாம். சாமியை அப்படியே வைத்து விட்டு என்ன செய்வது என்று தெரியாமல் யோசனையில் இருந்தார்களாம்.
விடியற்காலை என்பதால் அருகில் உள்ள விராலிப்பட்டியில் கோழி கூவியதாம் பக்கத்தில் ஊர் இருப்பதை அறிந்த இவர்கள் விரலிபட்டிக்கு சென்றபோது ஊரில் உள்ளவர்கள் இவர்களை விசாரித்து இருக்கிறார்கள். இவர்கள் நடந்ததை கூறியிருக்கீரார்கள். உடனே நொடியூரில் இருக்கும் அம்பலகாரருக்கு ஆள் அனுப்பி உங்கள் பறையர்கள் இங்கு வந்து இருக்கிறார்கள் என்று தகவல் சொல்லி இருக்கிறார்கள் உடனே அம்பலகாரர் பறையர்களை அழைத்து எல்லாரும் பத்திரமாக வந்துட்டிங்களா என விசாரித்து மூத்தவனும் தங்கையும் விராலிப்பட்டியில் கோனாருக்கு ஆதரவாக இருக்குமாறும் சின்னவன் கல்லுப்பட்டியில் படையாச்சிக்கு ஆதரவாக இருக்குமாறும் நடுவுளவன் என்னுடன் அம்பலக்காரருடன் இருக்குமாறும் சொல்லி இருக்கிறார். பின்பு நொடியூரில் ஆடுமாடுகளுக்கு போதிய மேய்ச்சல் இல்லை என்பதால் ஆச்சாம்பட்டி காசங்காட்டில் ஆடுமாடு மேய்ந்தால் அதிக பால் கறந்ததாம். பின்பு கீழவீட்டு கோனார்களையும் பறையர்களையும் ஆச்சாம்பட்டிக்கு அழைத்துகொண்டுவந்து நிரந்தரகமாக ஆச்சாம்பட்டியில் தங்கிவிட்டாராம்.அந்தப்பறையர்கள் தான் தற்போது ஆச்சாம்பட்டி கீழ தெருவில் வசிக்கும் கோட்டார் தலையாரி வைகையிராக்கள்.
ஆச்சாம்பட்டி கீழதெருவில் 5 வகுப்புகள் ( வகையறா)) இருக்கின்றன
1. கொடுவை தத்தரை
2.பூசாரி
3.செல்லப்பட்டையார்
4.சத்தக்காரர்
5.கோட்டார் தலையாரி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சர்தாபென் அனில்பாய் படேல்
சர்தாபென் அனில்பாய் படேல் (Shardaben Anilbhai Patel) (பிறப்பு: மார்ச் 21, 1948) ஒரு இந்திய அரசியல்வாதியும், நாடாளுமன்றத்தின் கீழ் சபையான மக்களவையில் உறுப்பினரும் ஆவார்.
சுயசரிதை
ஷர்தாபென் அனில்பாய் படேல் என்.எம் நூதன் சர்வ வித்யாலயாவில் தன்னுடைய பள்ளிப்படிப்பினை நிறைவு செய்தார். 1964 ஆம் ஆண்டில் அவர் இளங்கலை முதலாம் ஆண்டு நிறைவு செய்தார். 1965-66 இல் உள்ள எம்.என் கல்லூரியில் இருந்து பட்டப்படிப்பைத் தொடராமல் விலகி விட்டார்.
அகமதாபாத்தில் உள்ள ஸ்ட்ரீ களவணி உத்தேஜக் மண்டலின் துணைத் தலைவராக உள்ளார்.அவர் அறங்காவலர் குழுவில் இடம் பெற்றிருந்தார். படேல் பல்கலைக்கழகம், கணபத் வித்யாநகரில் உள்ள எம்.ஜி.படேல் சைனிக் பெண்கள் ஆளும் குழுவின் தலைவராக உள்ளார். 2019 ம் ஆண்டு இந்திய பொதுத் தேர்தலில் பங்கேற்று மெக்சனா தொகுதியிலிருந்து 17 ஆம் மக்களவை உறுப்பினராகத் தேர்ந்தெடுக்கப்பட்டார்.
தனிப்பட்ட வாழ்க்கை
ஷர்தாபென் படேல் குஜராத்தின் தொழில்துறை அமைச்சராக பணியாற்றிய தொழிலதிபரும் அரசியல்வாதியுமான அனில்குமார் படேலை (1944–2018) மணந்தார். அவர்களுக்கு ஆசித் மற்றும் ஆனந்த் என்ற இரண்டு மகன்கள் உள்ளனர்.
வட ஆள்புலம்
வட மண்டலம் அல்லது வட பிராந்தியம் (Northern Territory) அல்லது வடக்கு ஆள்புலம் ஆஸ்திரேலிய மாநிலங்களுள் ஒன்று. ஆஸ்திரேலியக் கண்டத்தின் வட மத்திய பகுதியில் அமைந்துள்ளது. இதன் தலைநகரம் டார்வின்.
வெளி இணைப்பு
பகுப்பு:வட ஆஸ்திரேலியா
ரன் (2019 தொலைக்காட்சித் தொடர்)
ரன் என்பது சன் தொலைக்காட்சியில் 5 ஆகத்து 2019 முதல், திங்கள் முதல் சனிக்கிழமை வரை, இரவு 9 மணிக்கு ஒளிபரப்பாகி, செப்டம்பர் 16, 2019 ஆம் ஆண்டு முதல் இரவு 10 மணிக்கு ஒளிபரப்பான திரில்லர் காதல் மற்றும் மருத்துவம் நிறைந்த தொலைகாட்சித் தொடர் ஆகும். இந்தத் தொடரை விகடன் ஒளித்திரை என்ற நிறுவனம் தயாரிக்க, பிரபல இயக்குனர் செல்வா மற்றும் கே. ராஜீவ் பிரசாந்த் ஆகியோர் தொடரை இயக்கியுள்ளனர்.
ஒளிபரப்பு நேரம் மாற்றம்
இந்த தொடர் முதலில் ஆகத்து 5, 2019 முதல் செப்டம்பர் 14, 2019 ஆம் ஆண்டு வரை இரவு 9 மணிக்கு ஒளிபரப்பானது. தற்பொழுது இந்த தொடர் செப்டம்பர் 16, 2019 முதல் திங்கள் முதல் சனிக்கிழமை வரை இரவு 10 மணிக்கு ஒளிபரப்பானது. இந்த தொடர் ஒளிபரப்பான நேரத்திற்கு லட்சுமி ஸ்டோர்ஸ் என்ற தொடர் ஒளிபரப்பானது.
வெளி இணைப்புகள்
பகுப்பு:சன் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் காதல் தொலைக்காட்சி நாடகங்கள் பகுப்பு:தமிழ் மருத்துவ தொலைக்காட்சி நாடகங்கள் பகுப்பு:தமிழ் பரபரப்பூட்டும் தொலைக்காட்சி நாடகங்கள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
பேன்யோசு (எக்குவடோர்)
பேன்யோசு டெ அக்குவா சான்ட்டா (Baños de Agua Santa), பொதுவாக பேன்யோசு, எக்குவடோர் நாட்டின் மையத்தில் அமைந்துள்ள துங்குராகுவா மாகாணத்தின் கிழக்குப் பகுதியில் உள்ள நகரமாகும். துங்குராகுவா மாகாணத்தின் தலைநகரம் அம்பாட்டோவை அடுத்த இரண்டாவது மக்கள்தொகை மிக்க நகரமாக விளங்கும்  பேன்யோசு முதன்மை சுற்றுலாத் தலமாகவும் விளங்குகின்றது. இது "அமேசானுக்கான நுழைவாயில்" என்றறியப்படுகின்றது. அமேசான் காடுகளையும் அமேசான் ஆற்றுப் படுகையில் உள்ள பிற நகரங்களையும் அடையும் முன்னர் மலைப்பகுதியில் அமைந்துள்ள பெரிய நகரமாக இது இருப்பதால் இவ்வாறு அழைக்கப்படுகின்றது.
துங்குராகுவா எரிமலையின் வடக்கு அடிவாரத்தில் 1,820 மீட்டர்கள் (5,971 அடி) உயரத்தில் பேன்யோசு அமைந்துள்ளது. இந்த எரிமலையின் செயற்பாட்டை தேசிய பல்நுட்பியல் பள்ளியின் புவியியற்பியல் கழகம் கண்காணித்து வருகின்றது.
வெளி இணைப்புகள்
Guia de Banos Ecuador
Ruta del Spondylus
Turisteando Ecuador Informacion Turistica
பகுப்பு:எக்குவடோர்
ஜான் லாம்பேர்ட்
ஜான் லாம்பேர்ட்  (John Lambert  , பிறப்பு: ஏப்ரல் 28 1772, இறப்பு: செப்டம்பர் 14 1847),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒன்பது முதல்தர துடுப்பாட்டப் போட்டிகளில் கலந்து கொண்டுள்ளார். 1794-1810 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் லாம்பேர்ட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 6, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1772 பிறப்புகள் பகுப்பு:1847 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
எறும்பியல்
எறும்பியல் (Myrmecology) என்பது, எறும்புகள் பற்றி அறிவியல் அடிப்படையின் ஆய்வு செய்யும் துறையாகும். இது பூச்சியியலில் கிளைத்துறை ஆகும். தொடக்ககால எறும்பியலாளர்கள் சிலர், எறும்புகள் சமுதாயத்தை ஓர் உயர்வான சமுதாயமாகக் கருதி அதன் அடிப்படையில் மனித சமுதாயத்தின் பிரச்சினைகளுக்குத் தீர்வு காண்பதற்காக அவற்றை ஆய்வு செய்தனர். இவை சிக்கலானதும், வேறுபட்ட வடிவங்களில் அமைந்ததுமான உயர்நிலைச் சமூக அமைப்பைக் கொண்டிருப்பதனால், சமூக முறைமைகளின் படிமலர்ச்சி குறித்து ஆய்வு செய்வதற்காக மாதிரியாக இன்றும் எறும்புகள் திகழ்கின்றன. எறும்புகளின் பல்வகையும், சூழல்மண்டலத்தில் இவற்றின் முன்னிலையும் உயிரியற்பல்வகைமை மற்றும் பாதுகாப்பு குறித்தும் நடைபெறும் ஆய்வுகளில் எறும்புகளுக்கு முக்கியத்துவத்தைக் கொடுக்கின்றன.
வரலாறு
எறும்புகளின் வாழ்க்கையையினை அறிந்துகொள்ளும் ஆர்வம் நீண்ட காலமாகவே மனிதர்களுக்கு இருந்துள்ளது. பல சமுதாயங்களில் நாட்டார் ஆக்கங்களில் இது குறித்த செய்திகளைக் காணலாம். உள்ளுணர்வு, கற்றல், சமூகம் போன்ற எண்ணக்கருக்களில் ஆர்வம் கொண்டவரான, உளவியலாளர் அக்சுத்தே ஃபோரெல் (1848–1931)என்பவரே எறும்புகளின் வாழ்க்கையைக் கவனிப்பதன் மூலம் அறிவியல் அடிப்படையில் அவற்றை முதன்முதலில் ஆய்வு செய்தவர் ஆவார். 1874 ஆம் ஆண்டில் சுவிட்சர்லாந்தின் எறும்புகள் என்னும் நூலை எழுதிய இவர் தனது வீட்டுக்கும் எறும்புகள் குடியிருப்பு என்று பெயர் இட்டார். ஃபோரெலின் தொடக்க ஆய்வுகள் எறும்புக் குடியிருப்பு ஒன்றில் உள்ள பல்வேறு எறும்பினங்களை கலப்பது தொடர்பிலானவை. ஓர் பரந்த பகுதியில் அமைந்த பல எறும்புக் குடியிருப்புகள் ஒன்றோடொன்று தொடர்பு கொண்டிருந்ததையும் சில பகுதிகளில் குடியிருப்புக்கள் தனித்தனியாகவே செயல்பட்டதையும் இவர் கவனித்தார். இதனை இவர் நாடுகளின் அமைப்புக்களுடன் ஒப்பிட்டார்.
பிரயகா மார்ட்டின்
பிரயாகா ரோஸ் மார்ட்டின் (பிறப்பு 18 மே 1995) ஒரு இந்திய திரைப்பட நடிகை, அவர் முக்கியமாக மலையாள சினிமாவில் பணிபுரிகிறார். 2009 இல் சாகர் அலியாஸ் ஜாக்கி ரீலோடட் படத்தில் குழந்தை நட்சத்திரமாக அறிமுகமானார். 2014 ஆம் ஆண்டு தமிழ் திரைப்படமான பிசாசு மூலம் சினிமாவில் அறிமுகமானார், இது அவரது அங்கீகாரத்தைப் பெற்றது.
எறும்பியல்
வரலாறு
வில்லியம் மார்ட்டன் வீலர் (1865–1937) என்பவர், எறும்புகளைச் சமூக அமைப்பு என்னும் நோக்கில் ஆய்வு செய்தார். 1910ஆம் ஆண்டில், ஓர் உயிரினமாக எறும்புக் குடியிருப்புக்கள் என்னும் தலைப்பில் விரிவுரை ஒன்று நிகழ்த்தினார். இவ்விரிவுரையே பேருயிரினம் என்னும் எண்ணக்கருவுக்கான முன்னோடியாக விளங்கியது. எறும்புக் குடியிருப்பில், உணவு பகிரப்படுவதை அடிப்படையான அம்சமாக வீலர் கருதினார். உணவுக்குச் சாயம் இடுவதன்மூலம் உணவு எவ்வாறு பரவுகிறது என்பதை ஆராய்ந்தார். ஓராசு தோனிசுத்தோர்ப் போன்றவர்கள், எறும்புகளின் தொகுதியியல் பற்றி ஆய்வு செய்தனர்.
பிரயகா மார்ட்டின்
தொழில்
பிரயாகா 2009 ஆம் ஆண்டில் ஏழாம் வகுப்பில் இருந்தபோது குழந்தை நடிகராக சாகர் அலியாஸ் ஜாக்கி ரீலோடில் அறிமுகமானார். வனிதாவின் அட்டைப்படத்தில் தோன்றிய பிறகு, பிசாசு (2014) படத்தில் தனது முதல் முன்னணி கதாபாத்திரத்திற்காக இயக்குனர் மிஷ்கினால் அழைக்கப்பட்டார். பஹத் பாசிலுக்கு ஜோடியாக கார்ட்டூன் என்ற படத்தில் அவர் கையெழுத்திட்டார், ஆனால் அது நிறைவேறவில்லை. 2016 ஆம் ஆண்டில், அவர் மூன்று மலையாளப் படங்களுக்கு ஒப்பந்தம் செய்தார். உன்னி முகுந்தனுக்கு ஜோடியாக ஒரு மூறை வந்து பார்த்தையா படத்தில் பார்வதி கதாபாத்திரத்தில் பிரயாகாவின் பங்கு பாராட்டப்பட்டது. பின்னர் 2016 இல், மடோனா செபாஸ்டியனுக்குப் பதிலாக சித்திக்கின் புக்ரி படத்தில் நடித்தார். 2016 ஆம் ஆண்டின் பிற்பகுதியில், அரசியல் தரில்லர் ராமலீலாவில் திலீப்புக்கு ஜோடியாக பெண் கதாபாத்திரத்தில் நடித்தார், மேலும் பி.டி.குஞ்சுமஹம்மத்தின் விஸ்வாசபூர்வம் மன்சூர் படத்தில் நடித்தார். பின்னர் கன்னடத்தில் அறிமுகமான கீதா என்ற கணேஷ் ஸ்டார்டர் மூலம் அவர் முக்கிய கதாபாத்திரத்தில் நடித்தார்.
வெளி இணைப்புகள்
பகுப்பு:வாழும் நபர்கள் பகுப்பு:இந்தியத் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:எர்ணாகுளம் மாவட்ட நபர்கள் பகுப்பு:1995 பிறப்புகள் பகுப்பு:தமிழ்த் திரைப்பட நடிகைகள்
எறும்பியல்
வரலாறு
உயிரியலின் பிற அம்சங்களில் வளர்ச்சி ஏற்படும் வரையில், இந்த மரபு உலகின் பல பாகங்களிலும் தொடர்ந்தது. மரபியலின் அறிமுகம், நடத்தையியல் தொடர்பான எண்ணக்கரு, அதன் வளர்ச்சி என்பன எறும்புகள் தொடர்பான புதிய சிந்தனைகளுக்கு வித்திட்டன. இத்தகைய ஆய்வுப்பாதையில் முன்னோடியாக விளங்கியவர் ஈ. ஓ. வில்சன் என்பவர். சமூக உயிரியல் எனப்படும் துறையை நிறுவியவரும் இவரே.
வெளியிணைப்புக்கள்
பகுப்பு:விலங்கியல்
லியுதேத்தியம்(III) ஆக்சைடு
லியுதேத்தியம்(III) ஆக்சைடு (Lutetium(III) oxide) என்பது Lu2O3 என்ற மூலக்கூற்று வாய்ப்பாடு கொண்ட ஒரு கனிமச் சேர்மமாகும். வெண்மை நிறத்திலுள்ள இத்திண்மம் கனசதுர படிக அமைப்பில் காணப்படுகிறது. சில சிறப்பு வகை கண்ணாடிகள் செய்வதற்கு இதைப் பயன்படுத்துகிறார்கள். அருமண் சேர்மமான இதை லியுத்தேசியா என்ற பெயராலும் அழைக்கிறார்கள்.
வரலாறு
1879 இல் யீன்–சார்லசு-காலிசார்டு டி மார்க்நாக் (1817–1894) என்ற பிரஞ்சு வேதியியலாளர் இட்டெர்பியம் தனிமத்தை கண்டறிந்ததாக தெரிவித்தார். ஆனால் அதில் தனிமங்களின் கலவையாக இருந்தது. 1907 இல் சியார்ச்சசு உர்பெயின் என்ற மற்றோர் பிரஞ்சு வேதியியலாளர் (1872–1938) இட்டெர்பியம் ஒரு தனித்த தனிமம் அல்ல என்றும் அது புதிய இரண்டு தனிமங்களின் கலவையென்றும் அறிவித்தார். செருமனியைச் சேர்ந்த கார்ல் அவுர் (1858–1929) மற்றும் அமெரிக்காவைச் சேர்ந்த சார்லசு யேம்சு (1880–1926) போன்ற வேறு சில வேதியியலர்களும் இதே கருத்தைத் தெரிவித்தனர். இவர்கள் கண்டறிந்த இரண்டு தனிமங்கள் நியோயிட்டெர்பியம், லியுட்டேசியம் என்பனவாகும். எனினும், எவரும் தூய்மையான லியுத்தேத்தியத்தைக் கண்டறிந்து கூறவில்லை.பொதுவாக இவர்கள் கண்டறிந்து அறிவித்தத்து லியுதேத்தியம்(III) ஆக்சைடு என கருதப்படுகிறது.
பயன்கள்
சீரொளி படிகங்களைத் தயாரிக்கும் முக்கியமான தாதுப் பொருள் லியுதேத்தியம்(III) ஆக்சைடு ஆகும். பீங்கான், கண்ணாடி மற்றும் பாசுபர் தொழில்களில் இது சிறப்பாகப் பயன்படுத்தப்படுகிறது. சேர்மங்களை உடைத்தல், ஆல்க்கைலேற்றம் செய்தல், ஐதரசனேற்றம் செய்தல், பலபடியாக்குதல் போன்ற வினைகளில் லியுதேத்தியம்(III) ஆக்சைடு ஒரு வினையூக்கியாகப் பயன்படுத்தப்படுகிறது. லியுதேத்தியம்(III) ஆக்சைடின் ஆற்றல் இடைவெளி 5.5 எலக்ட்ரான் வோல்ட்டு ஆகும்.
மேற்கோள்கள்
பகுப்பு:லியுதேத்தியம் சேர்மங்கள் பகுப்பு:ஆக்சைடுகள் பகுப்பு:செசுகியுவாக்சைடுகள்
மோகன்லால் பாண்டியா
மோகன்லால் பாண்டியா ஒரு இந்திய சுதந்திர போராட்ட தியாகி,  சமூக சீர்திருத்தவாதி மற்றும் மகாத்மா காந்தியின் ஆரம்பகால சீடர்களில் ஒருவராக இருந்தார். நராரி பாரிக் மற்றும் ரவி ஷங்கர் வியாஸ் போன்ற சக காந்தியர்களுடன் சேர்ந்து, பாண்டியா குஜராத்தில் தேசியவாத கிளர்ச்சிகளின் முக்கிய அமைப்பாளராகவும்,மதுபானத்திற்கு எதிரானவராகவும் கல்வியறிவிமைதீண்டாமை மற்றும் பெண்களின் சுதந்திரம்  மற்றும் காந்திய மதிப்புகளின் முக்கிய ஆதரவாளராகவும்  இருந்தார்'''. '''
இந்திய சுதந்திர இயக்கத்தின் போது காந்தி மற்றும் சர்தார் வல்லபாய் பட்டேல் ஆகியோருடன்  நெருங்கிய தொடர்பு கொண்டிருந்தவர் பாண்டியா ஆவார்..
மோகன்லால் பாண்டியா பிரிட்டிஷ் அரசாங்கத்தால் எடுத்துக் கொள்ளப்பட்ட நிலத்திலிருந்து வெங்காயம் திருடியதால்,  காந்திஜி மூலம் வெங்காய திருடன் (துங்லி சோர்) அழைக்கப்பட்டார்.
மேலும் காண்க
பகுப்பு:காந்தியவாதிகள்
தேவ்சர்
தேவ்சர் (Devsar) என்பது இந்தியாவின் குசராத்து மாநிலத்தில் இருக்கும் நவ்சாரி மாவட்டத்தில் அமைந்துள்ள ஒரு கணக்கெடுப்பில் உள்ள நகரம் ஆகும்.
மக்கள் தொகையியல்
2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 8869 ஆகும். இம்மக்கள் தொகையில் 51 விழுக்காடு நபர்கள் ஆண்கள் மற்றும் 49 விழுக்காடு நபர்கள் பெண்கள் ஆவர். தேவ்சர் நகரின் படிப்பறிவு சதவீதம் 80% ஆகும். இது நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 84% மற்றும் பெண்களின் படிப்பறிவு சதவீதம் 75% ஆகும். மக்கள் தொகையில் 11 சதவீதத்தினர் ஆறு வயதிற்கு உட்பட்டவர்களாக உள்ளனர்.
மேற்கோள்கள்
பகுப்பு:குஜராத் மாநிலத்திலுள்ள ஊர்களும் நகரங்களும் பகுப்பு:நவ்சாரி மாவட்டம்
சந்திரகுப்த சாணக்யா
சந்திரகுப்த சாணக்யா ஒரு இந்திய வரலாற்றுத் தமிழ் திரைப்படமாகும். 1940ஆம் ஆண்டு வெளியான இப்படத்தை எஸ். சி. சாச்சி (எஸ். சி. சதாசிவம்) இயக்கியிருந்தார். பவானி கே. சாம்பமூர்த்தி, என். சி. வசந்தகோகிலம் ஆகியோர் முக்கிய பாத்திரங்களில் நடித்தனர்.
திரைக்கதை
மௌரிய பேரரசைத் தோற்றுவித்தவர் சந்திரகுப்தர். அவரது ஆலோசகராக இருந்தவர் சாணக்கியர். அர்த்தசாஸ்திரம் என்னும் அரசியல் நூலை எழுதிய கௌடில்யர் தான் சாணக்கியர் என பாரம்பரியமாக சொல்லப்படுகிறது. இவர்களின் வரலாறே இந்தத் திரைப்படமாகும்
பாடல்கள்
திரைப்படத்துக்கு இசையமைத்தவர் பாபநாசம் சிவன். கருநாடக இசை பாடகியாகவும் விளங்கிய என். சி. வசந்தகோகிலம் சில பாடல்களைப் பாடினார்.
மேற்கோள்கள்
பகுப்பு:1940 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
வினய் இராஜ்குமார்
ஆரம்ப கால வாழ்க்கை
வினய் ராஜ்குமார் நடிகரும் திரைப்பட தயாரிப்பாளருமான ராகவேந்திரா மற்றும் மங்களா ஆகியோருக்கு பிறந்தார். இவர் நடிகர் ராஜ்குமாரின் பேரனாவார். இவருக்கு குரு என்ற தம்பி உள்ளார். நடிகர்கள் சிவ ராஜ்குமார் மற்றும் புனீத் ராஜ்குமார் ஆகிய இருவரும் இவரது மாமாக்கள். வினய் பெங்களூரு செயின்ட் ஜோசப் வணிகக் கல்லூரியில் வணிகத்தில் இளங்கலைப் பட்டம் பெற்றார்.
வினயின் தாத்தா ராஜ்குமார் இவரை முதன்முதலில் ஐந்தாவது வயதில் ஆகாஸ்மிகா (1993) என்ற கன்னட திரைப்படத்தில் அறிமுகப்படுத்தினார். வினய் இதைத் தொடர்ந்து ஒடஹுதிதாவாரு (1994), தனது தந்தையின் படமான அனுரகடா அலேகலு (1993) மற்றும் நவிபரு நமகிபாரு (1993), மற்றும் மாமா சிவாவின் ஓம் (1995) மற்றும் ஹ்ருதயா ஹ்ருதயா (1999) ஆகிய படங்களில் தோன்றினார்.
வினய் ஒரு நடிகராக "நாடகங்களில் பயிற்சி பெறுமுன்" "ஓரிரு நபர்களுடன் நடிப்பு பட்டறைகளில்" பயிற்சி பெற்றார். பின்னர் தனது மாமாக்களின் படங்களின் பயிற்சியாளர்களிடமிருந்து நடனம் மற்றும் தற்காப்பு கலைகளில் பயிற்சி பெற்றார். 2012ஆம் ஆண்டில் தி டைம்ஸ் ஆஃப் இந்தியாவுக்கு அளித்த ஒரு பேட்டியில், [மாமா புனீத்தின் படம்] யாரே கூகதலி படப்பிடிப்பில் தான் ஈடுபட்டுள்ளேன் என்று கூறினார். புனீத்தின் முந்தைய படமான அண்ணா பாண்ட் (2012) படப்பிடிப்பில் ஏற்கனவே பணியாற்றியுள்ளார்.
விருதுகள்
தென்னிந்திய சர்வதேச திரைப்பட விருதுகள்
வெளி இணைப்புகள்
பகுப்பு:1989 பிறப்புகள் பகுப்பு:கன்னடத் திரைப்பட நடிகர்கள் பகுப்பு:வாழும் நபர்கள்
சூடோபியா
சூடோப்பியா அல்லது சூட்ரோபோலிஸ் 2016 ஆம் ஆண்டு வெளிவந்த ஓர் அமெரிக்க அசைவூட்ட நகைச்சுவை சாகசத் திரைப்படமாகும். வால்ட் டிஸ்னி வெளியீட்டில் வந்த இத்திரைப்படம்  89 வது அகாதமி விருதுகள் விழாவில் சிறந்த அசைவூட்ட்டத் திரைப்படம் விருதினை பெற்றது.
மேற்கோள்கள்
பகுப்பு:2016 திரைப்படங்கள் பகுப்பு:சிறந்த அசைவூட்டத் திரைப்படத்திற்கான அகாதமி விருதை வென்ற படங்கள் பகுப்பு:ஆங்கிலத் திரைப்படங்கள் பகுப்பு:வால்ட் டிஸ்னி பிக்சர்ஸ் திரைப்படங்கள் பகுப்பு:அமெரிக்க முப்பரிமாணத் திரைப்படங்கள் பகுப்பு:அமெரிக்கத் திரைப்படங்கள்
லாம்பர்ன் (ஹம்பெல்டன் துடுப்பாட்டக்காரர்)
லாம்பர்ன்  ( Lamborn (Hambledon cricketer) , 18ம் நூற்றாண்டு பிறப்பு, இறப்பு: விபரம் தெரியவில்லை) இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 22 முதல்தர துடுப்பாட்டப் போட்டிகளில் கலந்து கொண்டுள்ளார். 1777 - 1781 ம் ஆண்டில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
லாம்பர்ன் (ஹம்பெல்டன் துடுப்பாட்டக்காரர்) விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 6, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:ஹாம்ப்சையர் துடுப்பாட்டக்காரர்கள்
வட்டாத்திக்கோட்டை ஊராட்சி
வட்டாத்திக்கோட்டை ஊராட்சி (Vattathikkottai Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பேராவூரணி வட்டாரத்தில் அமைந்துள்ளது. இந்த ஊராட்சி, பேராவூரணி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2717 ஆகும். இவர்களில் பெண்கள் 1359 பேரும் ஆண்கள் 1358 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஒற்றைத் தண்டூர்தி
thumb|250px|right|கோலாலம்பூரில் மோனோரயில்
ஒற்றைத் தண்டூர்தி,  (monorail)  தனது ஆதரவுக்கும் வழிநடத்தலுக்கும்  வழமையான இரட்டைத் தண்டவாளங்களன்றி ஒரே தண்டவாளத்தைப் பயன்படுத்தும் இருப்புவழி போக்குவரத்து அமைப்பாகும். 1897இல் ஒற்றைத் தண்டில் தொங்கியவாறு உயரத்தில் சென்ற அமைப்பொன்றை நிறுவிய செருமானியப் பொறியாளர் இதனை மோனோரெயில் என அழைத்தார். இத்தகையப் போக்குவரத்து பெரும்பாலும் தொடர்வண்டி எனவே அழைக்கப்படுகிறது.
பொதுவழக்கில் உயரத்தில் அமைக்கப்படும்  எந்தவொரு பயணியர் போக்குவரத்து அமைப்பும் ஒற்றைத் தண்டூர்தி என அழைக்கப்பட்டாலும்  முறையான வரையறைப்படி இது ஒரு தண்டவாளத்தில் இயங்கும் அமைப்புக்களை மட்டுமே குறிக்கிறது.
வெளி இணைப்புகள்
பகுப்பு:ஒற்றைத்தண்டவள தொடருந்துகள்
ஈசாந்திமங்கலம் ஊராட்சி
ஈசாந்திமங்கலம் ஊராட்சி (Esanthimangalam Gram Panchayat), தமிழ்நாட்டின் கன்னியாகுமரி மாவட்டத்தில் உள்ள தோவாளை வட்டாரத்தில் அமைந்துள்ளது. இந்த ஊராட்சி, கன்னியாகுமரி சட்டமன்றத் தொகுதிக்கும் கன்னியாகுமரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3236 ஆகும். இவர்களில் பெண்கள் 1670 பேரும் ஆண்கள் 1566 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கன்னியாகுமரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஹம்தாத் ஆய்வகங்கள்
ஹம்தாத் ஆய்வகங்கள் (Hamdard (Wakf) Laboratories) யூனானி மற்றும் ஆயூர்வேத மருந்து நிறுவனமாகும்.
1906 ஆம் ஆண்டு ஹாபிஜ் ஹ‌க்கிம் அப்துல் மஜித் என்பவரால் லாப நோக்கமற்ற அறக்கட்டளையாக டெல்லியில் துவங்கப்பட்டது. இந்திய விடுதலைக்குப் பிறகு வங்காள தேசம் மற்றும் பாகிஸ்தானிலும் இதன் கிளைகள் துவங்கப்பட்டன. அதன் பிரபலமான சில தயாரிப்புகளில் ரூஹ் அப்ஜா சர்பத், ஷபி என்னும் இரத்தம் சுத்திகரிக்கும் பானம் ஆகியவை குறிப்பிடத்தக்கவை. இந்நிறுவனத்தின் வருமானங்கள் அதன் கீழ் செயல்படும் ஒரு தொண்டு கல்வி அறக்கட்டளைக்குச் செலவிடப்படுகின்றது.
வெளியிணைப்புகள்
பகுப்பு:இந்திய மருந்து நிறுவனங்கள்
திருக்கானூர் செம்மேனிநாதர் கோயில்
திருக்கானூர் செம்மேனிநாதர் கோயில் பாடல் பெற்ற சோழ நாடு காவிரி வடகரைத் தலங்களுள் ஒன்றாகும்.
அமைவிடம்
திருஞானசம்பந்தமூர்த்தி நாயனார், அப்பர் பாடல் பெற்ற இச்சிவாலயம் இந்தியாவின் தமிழகத்தில் தஞ்சாவூர் மாவட்டத்தில் திருக்காட்டுப்பள்ளியில் இருந்து சுமார் 5 கி.மீ. தொலைவில் அமைந்துள்ளது. தேவாரப் பாடல் பெற்ற தலங்களில் சோழ நாடு காவிரி வடகரைத் தலங்களில் அமைந்துள்ள 56வது தலம் ஆகும்.
தல வரலாறு
ஒரு சமயம் இவ்வூரில் பெரும் வெள்ளப் பெருக்கு ஏற்பட்டது. அப்போது கோயில் முழுவதும் மூழ்கிய நிலையில், ஒரு கரும்பு மட்டுமே அங்கு முளைத்திருக்க அங்கு தோண்டியபோது மணலில் கோயில் கண்டுபிடிக்கப்பட்டதாக தல வரலாறு கூறுகிறது.
அம்பிகை சிவயோகநாயகி எனும் பெயரில் அருள்பாலிக்கிறாள். இறைவனை நோக்கி தவமிருந்ததால் அப்பெயர் பெற்றாள்.
அமைப்பு
கிழக்கு நோக்கிய மூன்று நிலை இராஜகோபுரமும் ஒரு பிரகாரமும் கொண்ட கோயிலாகும். கருவறை விமானம் உருண்டை வடிவிலான ஏகதளம் கொண்டதாகும்.
அம்பாள் திருமேனி சாளக்கிராமக் கல்லினால் ஆனது. பாடல் பெற்ற தலமாகும்.
நடைத் திறக்கும் நேரம்
காலை 7 மணி முதல் 12 மணி வரை மாலை 4 மணி முதல் 8 மணி வரை
வழிபட்டோர்
அக்கினி வழிபட்ட தலமென்பது தொன்நம்பிக்கை.
உசாத்துணை
தஞ்சாவூர் மாவட்டம், திருக்கோயில்கள் வழிகாட்டி, இந்து சமய அறநிலையத்துறை வெளியீடு 2014.
வெளி இணைப்புக்கள்
பகுப்பு:தேவாரம் பாடல் பெற்ற சிவன் கோயில்கள் பகுப்பு:துப்புரவு முடிந்த தஞ்சாவூர் மாவட்டத்திலுள்ள சிவன் கோயில்கள் பகுப்பு:காவேரி வடகரை சிவன் கோயில்கள்
சீமைப் பனிச்சை
சீமைப் பனிச்சை (Persimmon) என்பது உண்ணத்தக்க பழமாகும். பழுத்த பழம் செம்மஞ்சள் அல்லது இளம் பொன்னிறத்திலிருந்து கரும் செம்மஞ்சள் நிறம் வரை அதன் வகை மற்றும் இனத்திற்கேற்பக் காணப்படும். இது 1.5 முதல் 9 செ.மீ வரையான (0.5 to 4 அங்குலம்) விட்டத்தில் காணப்படும். அதன் வடிவம் கோளம் வடிவான அல்லது பரங்கிக்காய் வடிவில் காணப்படும்.
உசாத்துணை
பகுப்பு:பழங்கள்
ழவாபு
250px|thumb| ரிவாபு அல்லது ழவாபு எனப்படும் சீன நரம்பிசைக்கருவி ழவாபு அல்லது ரிவாபு என்பது ஒரு வகை சீன நரம்பிசைக் கருவி ஆகும். சீனாவின் உய்கூர், தாஜிக் மற்றும் உஸ்பெக் இன மக்கள் இவ்விசைக் கருவியை மீட்டுகின்றனர். 14வது நூற்றாண்டில் தோன்றிய இவ்விசைக் கருவி, சுமார் 600 ஆண்டு வரலாறுடையது. 600 ஆண்டுகளுக்கு முன் சிங்ஜியாங் மற்றும் உள்நாட்டு, வெளிநாட்டுத் தேசிய இனங்களுக்கிடையிலான பொருளாதார மற்றும் பண்பாட்டுத் துறைகளிலான பரிமாற்றம் பரந்த அளவில் நடைபெற்றது. உய்கூர் இன மக்கள் அவர்களுடைய நாட்டுப்புற இசைக்கருவிகளின் அடிப்படையில் அந்நிய இசைக் கருவிகளின் மேம்பாட்டை ஏற்றுக்கொண்டு, சில புதிய வகை இசைக் கருவிகளைத் தயாரித்துள்ளனர். அவ்வகையில் உருவாக்கப்பட்ட இசைக்கருவியே ழவாபு எனப்படும் இசைக் கருவி ஆகும்.
அமைப்பு
ழவாபு இசைக்கருவி ஒரு வகை வெட்டு மரத்தால் தயாரிக்கப்படுகின்றது. அதன் வடிவம் தனிச்சிறப்பியல்பு வாய்ந்தது. கருநாடக இசையில் பயன்படுத்தப்படும் தம்புராவின் வடிவத்தை சிறிதளவு ஒத்திருக்கும். அதன் மேற்பகுதி மெல்லியதாகவும், நீளமானதாகவும் இருக்கும். அதன் மேற்பகுதியின் நுனி வளைந்தது. அதன் கீழ் பகுதியின் முனையில் அரைப் பந்து வடிவில் இசையதிர்வு எழுப்பும் குடம் உள்ளது. இந்த இசைக்கருவியானது, மூன்று முதல் எட்டு வரை அல்லது ஒன்பது தந்திகளைக் கொண்டது. இதை இயக்கும் போது, அதன் மிக வெளிப்புறத்திலான தந்தி பயன்படுத்தப்படுகிறது. ஏனைய தந்திகளும் எதிரொலிப்பை முழங்கும்.
வேறு பெயர்கள்
ழவாபு இசைக்கருவியின் வடிவம் பலவிதமானது. உய்கூர், தாஜிக் மற்றும் உஸ்பெக் இன மக்கள் சிங்ஜியாங் உய்கூர் தன்னாட்சிப் பிரதேசத்தில் வாழ்ந்த போதிலும், இவ்விசைக் கருவிக்கு, அவர்கள் வெவ்வேறு பெயர்களைச் சூட்டியுள்ளனர். தாஜிக் மக்களிடையில் ழவாபு, ழபுப் என அழைக்கப்படுகின்றது.
இசைக்கும் முறை
இவ்விசைக்கருவியின் ஒலி பெரியது, தெளிவானது, தனிச்சிறப்புடையது. பொதுவாக இவ்விசைக்கருவி, தனிக்குரல் இசை, கூட்டுக்குரலிசை அல்லது இணைக்குரலிசையாகப் பயன்படுத்தப்படுவதுண்டு. இவ்விசைக்கருவியை இயக்கும்போது, சரியாக அமரவோ நிற்கவோ வேண்டும். இரண்டு தோள்களும் ஒரே நிலையில் இருக்க வேண்டும். இசை இயக்குபவர் இவ்விசைக் கருவியை தன் மார்புக்கு முன் வைத்து, அதன் குடத்தை வலது கை முழங்கையின் நடுப்பகுதியில் வைத்து இடது கையால் இதை ஏந்திய வண்ணம் விரலால் தந்தியைத் தொட்டு, இசையின் அளவை நிர்ணயிக்கலாம்.
வெளியிணைப்புகள்
பகுப்பு:கம்பி இசைக்கருவிகள் பகுப்பு:சீன இசைக்கருவிகள்
மன்யா
மன்யா முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகம் ஆகும்.
இலக்கணம்
இந்த இராகத்தில் சட்ஜம் (ச), சுத்த காந்தாரம் (க1), சுத்த மத்திமம் (ம1),பஞ்சமம் (ப1),சுத்த தைவதம் (த1),சுத்த நிசாதம் (நி1),சட்ஜம் (ச),-சட்ஜம் (ச), சுத்த நிசாதம் (நி1),சுத்த தைவதம் (த1),பஞ்சமம் (ப1),சுத்த தைவதம் (த1),சுத்த மத்திமம் (ம1),சுத்த காந்தாரம் (க1), சுத்த ரிசபம் (ரி1), சட்ஜம் (ச), ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:
பகுப்பு:கனகாங்கியின் ஜன்னிய இராகங்கள்
சல்மான் இப்னு அப்துல் அஸீஸ் அல் சவூத்
இவரது மகனே அரபுலகின் முதலாவது விண்வெளி வீரராவார்.
மேற்சான்றுகள்
பகுப்பு:சவூதி அரேபிய மன்னர்கள் பகுப்பு:1935 பிறப்புகள் பகுப்பு:வாழும் நபர்கள்
பூதலூர் கிருஷ்ணமூர்த்தி
பூதலூர் கிருஷ்ணமூர்த்தி ஒரு கோட்டு வாத்திய கருநாடக இசைக் கலைஞர்.
இசைப்பணி
சென்னை அடையாறு கலாசேத்திராவில் பணியாற்றினார்.
மேற்கோள்கள்
பகுப்பு:சங்கீத கலாசிகாமணி விருது பெற்றவர்கள் பகுப்பு:சங்கீத கலாநிதி விருது பெற்றவர்கள் பகுப்பு:கோட்டு வாத்திய இசைக் கலைஞர்கள்
பெருமாள்பட்டு ஊராட்சி
பெருமாள்பட்டு ஊராட்சி (Perumalpattu Gram Panchayat), தமிழ்நாட்டின் திருவள்ளூர் மாவட்டத்தில் உள்ள திருவள்ளூர் வட்டாரத்தில் அமைந்துள்ளது. இந்த ஊராட்சி, பூந்தமல்லி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3919 ஆகும். இவர்களில் பெண்கள் 1973 பேரும் ஆண்கள் 1946 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தோற்ற ஒளிப்பொலிவெண்
தோற்ற ஒளிப்பொலிவெண் (Apparent magnitude) என்பது ஒரு வான்பொருள் ஒன்றின் அதன் பிரகாசம் அல்லது ஒளிர் திறனைப் பூமியிலிருக்கும் ஒரு பார்வையாளரால் அளவிட்டறியக் கூடிய ஒரு கூறு ஆகும். புவியிலிருந்து ஒரு நோக்குநர் காணும் போது தெரியும் அதன் ஒளிர்வு (பிரகாசம்) ஆகும். இது பூமியின் காற்று மண்டலத்திலுள்ள தூசு மற்றும் மேகம் போன்றவற்றால் தடைப்படும் என்பதால், இதை காற்று மண்டலத்திற்கு அப்பால் இருந்து மதிப்பிடுவார்கள். இம்மதிப்பு புவி வளிமண்டலத்தின் இடையூறைக் கருத்தில் கொண்டு சமப்படுத்தப்படும். ஒரு பொருள் பிரகாசமானதாயின் அதன் தோற்றப் பொலிவு மதிப்பு குறைவானதாக இருக்கும். விண்ணில் எல்லா விண்மீன்களும் ஒரே சமயத்தில் கண்களுக்குப் புலப்படுவதில்லை. சூரியன் மறைந்தவுடன் முதலில் தெரியவரும் விண்மீன்களை பிரகாசமிக்க விண்மீன்கள் என்றும் அதன் ஒளிப்பொலிவெண் முதல் நிலை என்றும் கூறுவர். பின்புல வெளிச்சம் குறையக் குறைய அடுத்தடுத்த பிரகாசமுள்ள விண்மீன்களும் தெரியவருகின்றன. இறுதியாகத் தெரியவருவது மங்கலான விண்மீன்களாகும். இவற்றின் ஒளிப்பொலிவெண் 6 எனக் கொள்ளப்பட்டுள்ளது. தோற்றப் பொலிவு மதிப்பு 6 வரை உள்ள பொருட்களை மட்டுமே நாம் நமது வெறும் கண்களால் காண முடியும். அதற்கு மேல் உள்ள பொருட்களை வெறும் கண்ணால் காண முடியாது. புவியில் இருந்து பார்த்தால் சூரியனின் தோற்றப் பொலிவு மதிப்பு –26.74 ஆகும். ஆனால் புது நிலவின் குறைந்த பட்ச தோற்றப் பொலிவோ –2.50 ஆகும்.
1856 -ல் நோர்மன் ராபர்ட் போக்சன்(Norman Robert pogson ) முதல் நிலை ஒளிப்லிபொலிவெண்ணுடைய விண்மீன், மிகவும் மங்கலானத்தை விட 100 மடங்கு பிரகாசமானது என்று கொண்டு ஒரு அளவுத் திட்டத்தை நிறுவினார். விண்வெளியில் கண்களுக்குத் தெரியும் சராசரியாக மிகப்பிரகாசமான விண்மீன்கள் (அவைகள் எல்லாம் ஒரேயளவு பிரகாசமுடையவை அல்ல. மேலும் அவைகள் மிக அருகிலும் இருக்கலாம்,வெகு தொலைவு தள்ளியும் இருக்கலாம்) வெறுங்கண்களின் காட்சி எல்லையிலுள்ள மங்கலான விண்மீன்களைப் போல சரியாக 100 மடங்கு பிரகாசமுள்ளவை எனக் கண்டறிந்துள்ளனர். இது விண்மீன்களின் பிரகாச அளவிற்கு ஓர் அளவுத் திட்டத்தைத் தந்துள்ளது. அடுத்தடுத்த இரு ஒளிப்பொலிவெண்ணுடைய விண்மீன்களின் பிரகாச விகிதம் சமாயிருக்குமாறு இதன் அளவுத் திட்டம் வரையறுக்கப்பட்டுள்ளது. அதாவது இரண்டாவது ஒளிப்பொலிவெண்ணுடைய விண்மீன் முதல் ஒளிப்பொலிவெண்ணுடைய விண்மீனை விட n -மடங்கு பொலிவு தாழ்ந்தது என்போம். எனவே அடுத்தடுத்த ஒளிப்பொலிவெண்ணுடைய விண்மீன்களின் ஒளிப்பொலிவெண் ஒன்றுக்கொன்று n மடங்கு வேறுபட்டது எனலாம். அதாவது மூன்றாவது ஒளிப்பொலிவெண்ணுடைய விண்மீனும் முதலாவது ஒளிப்பொலிவெண்ணுடைய விண்மீனும் ஒன்றுக்கொன்று (n x n) மடங்கு பொலிவு வேறுபட்டதாக இருக்கும். இதன்படி ஆறாவது ஒளிப் ஒளிப்பொலிவெண்ணுடைய விண்மீனும் (மங்கலானது) முதலாவது ஒளிப்பொலிவெண்ணுடைய விண்மீனும் ஒன்றுக்கொன்று( nxnxnxnxn) மடங்கு பொலிவு வேறுபட்டதாக இருக்கும் எனலாம்.
சராசரியாகப் பிரகாசமிக்க விண்மீனின் ஒளிப்பொலிவு மங்கலானதைவிட 100 மடங்கு என்பதால் nxnxnxnxn = 100. இது n-ன் மதிப்பு 2 .5 எனத் தெரிவிக்கின்றது. இதை இன்னும் துல்லியமாகக் கூறினால் n = 2 .512 ஆகும். இதன்படி ஒரு வகை ஒளிப்பொலிவெண்ணுடைய விண்மீன் அதற்கு முந்தி இருக்கும் ஒளிப்பொலிவெண்ணுடைய அல்லது பிரகாச மிக்கதாக இருக்கும் விண்மீனைக் காட்டிலும் 2 .5 மடங்கு மங்கலானது. இந்த அளவுத் திட்டத்தின்படி 1 என்ற ஒளிப்பொலி வெண்ணுடைய விண்மீன் மிகவும் பிரகாசமானவை. அதனால் அவை சூரியன் மறைந்தவுடனேயே விண்ணில் கண்ணுக்குத் தென்படுகின்றன. இந்த விண்மீன்களின் சராசரிப் பிரகாசம் வெறும் கண்ணின் தோற்ற எல்லையில் உள்ள விண்மீன்களைப் போல 100 மடங்கு அதிகம். சராசரிப் பிரகாசம் தான் 100 மடங்கு அதிகம். தனி விண்மீனின் பிரகாசமில்லை. உண்மையில் இதில் அடங்கியுள்ள விண்மீன்களின் பிரகாசம் ஒன்றுக்கொன்று வேறுபட்டவை. சமமான பிரகாசம் கொண்டவை இல்லை. இதிலுள்ள சில விண்மீன்கள் சராசரி விண்மீனை விடச் சில மடங்கு அதிகப் பிரகாசமானவை, சில சில மடங்கு மங்கலானவை.
விண்மீன்களின் பிரகாசத்தைக் குறிக்கும் இந்த அளவுத் திட்டத்தில், ஒரு சராசரி முதல் நிலைப் பிரகாசமுள்ள அதாவது ஒளிப் பொலிவெண் ஒன்று எனவுள்ள விண்மீனை விடவும் 2.5 மடங்கு அதிகப் பிரகாசமுள்ள விண்மீன் பூஜ்ய ஒளிப் ஒளிப்பொலி வெண்ணுடைய விண்மீன் எனப்படுகிறது. இதை விட மேலும் 2.5 மடங்கு கூடுதல் பிரகாசமுள்ள விண்மீனுக்கு -1 ஒளிப்பொலி வெண்ணாகும். ஒரு விண்மீனின் ஒளிப்பொலிவெண் பூஜ்யம் என்றால் அது ஒளிராத விண்மீனைக் குறிப்பிடுவதில்லை. உண்மையில் அது பிரகாசமிக்க விண்மீனாகும். எதிர்குறியுடன் கூடிய ஒளிப்பொலிவெண்ணுடையவை இதை விடவும் பிரகாசமானவை.
வெப்பநிலைக்கான சென்டிகிரேடு அளவுத் திட்டத்தில் எதிர் குறியுடைய வெப்பநிலை இருப்பதைப் போல , விண்மீன்களின் பிரகாசத்திற்கான இந்த அளவுத்திட்டத்திலும் எதிர் குறி உடைய ஒளிப்பொலிவெண்கள் உள்ளன. வெப்பநிலை அளவுத்திட்டத்தில் நீரின் உறை நிலையும், கொதி நிலையும் சுழி மற்றும் நூறு டிகிரி செண்டிகிரேடாகக் கொள்ளப்பட்டுள்ளதை போல விண்மீன்களுக்கான பிரகாச அளவுத் திட்டத்தில், சூரியன் மறைந்தவுடன் கண்ணுக்குத் தெரிகின்ற பிரகாசமான விண்மீனும், வெறும் கண்களின் காட்சி எல்லையில் தெரிகின்ற மங்கலான விண்மீனும் ஒளிப்பொலிவெண் ஒன்றையும், ஆறையும் கொண்டுள்ளதாக கருதப்படுகின்றன.
முதல் நிலை பிரகாசமுள்ள விண்மீனைப் போல் சரியாக 2.5 மடங்கு என்றில்லாமல் 1 .5 மடங்கு அல்லது 2 மடங்கு அதிகப் பிரகாசமுள்ளதாக இருப்பின் அவை ஒன்றுக்கும் சுழிக்கும் இடைப்பட்ட மதிப்புள்ள ஒளிப் பொலிவெண்ணைப் பெற்றிருக்கும். இது பின்ன மதிப்புடையதாக இருக்கும். எனவே ஒளிப் பொலிவெண் விண்மீன்களுக்கு ஒரு முழு எண்ணாக இருக்க வேண்டும் என்பதில்லை. மிகப்பிரகாசமான சராசரி விண்மீனின் பிரகாசம் வெறும் கண்ணுக்கு தெரியக் கூடிய மங்கலான விண்மீனைப் போல 100 மடங்கு பிரகாசமிக்கவை என்ற அடிப்படையில் பிரகாசமிக்க பல விண்மீன்களின் பிரகாசத்தைக் கணக்கிட்டறிந்தால் அவற்றில் ஒன்றுக்குக்கூட ஒளிப்பொலிவெண் 1 என்றில்லை. ஒளிப்பொலிவெண்ணின் மதிப்புகள் ஒன்றுக் கீழாகவோ அல்லது மேலாகவோ இருக்கின்றன. ஏனெனில் ஒப்பிடுவதற்காக பின்புல ஒளிச் செறிவின் பின்னணியில் அவை நமக்குத் தென்படும் முறையை அடிப்படையாகக் கொண்டு நாமாக ஏற்படுத்திக் கொண்ட அது ஓர் அளவுத் திட்டமாக உள்ளது. இந்த அளவுத் திட்டத்தில் ஒரு குறிப்பிட்ட ஒளிப்பொலிவெண்ணுடைய விண்மீனின் பிரகாசத்தை மற்றொரு ஒளிப்பொலிவெண்ணுடைய விண்மீனின் பிரகாசத்தோடு ஒப்பிடுகின்றார்கள். மூன்றாம் நிலைப் பிரகாசமுடைய விண்மீன் முதல் நிலைப் பிரகாசமுடைய விண்மீனை விட 2.5 x 2.5 மடங்கு அதாவது 6.3 மடங்கு மங்கலானது. எனவே ஒரு முதல் நிலைப் பிரகாசமுடைய விண்மீனின் பிரகாசம் 6.3 மூன்றாம் நிலைப் பிரகாசமுடைய விண்மீனின் பிரகாசத்திற்குச் சமம் என அறியலாம்.இதே கணிப்பு முறையில் ஒரு முதல் நிலைப் பிரகாசமுடைய விண்மீன், 2.5 ,இரண்டாம் நிலை 6.3 ,மூன்றாம் நிலை 15.9, நான்காம் நிலை 39.8, ஐந்தாம்நிலை 100 ,ஆறாம் நிலை 251, எழாம் நிலை 631 ,எட்டாம் நிலை 1585 ..... பிரகாசமுடைய விண்மீன்களின் பிரகாசத்திற்குச் சமம் எனக் கூறலாம். இது போல -௦.5 ஒளிப்பொலிவெண்ணுடைய விண்மீன் 1 .5 முதல் நிலை ஒளிப்பொலிவெண்ணுடைய விண்மீனுக்கும், -௦.19 ஒளிப்பொலிவெண்ணுடைய விண்மீன் 5.8 முதல் நிலை ஒளிப் ஒளிப்பொலிவெண்ணுடைய விண்மீனுக்கும் சமம் எனலாம்.
வெறுங் கண்களால் 6 என்ற ஒளிப் ஒளிப்பொலிவெண்ணுடைய விண்மீன்கள மட்டுமே காண முடியும். 7 மற்றும் அதற்கும் மேற்பட்ட ஒளிப்பொலிவெண்ணுடைய விண்மீன்கள் இப்பிரபஞ்சத்தில் இருக்கின்றன. அவை வெறும் கண்ணுக்குத் தெரியும் விண்வெளிக்கப்பால் இருக்கின்றன.
விண்மீன்களின் ஒளிப்பொலிவெண் அவற்றின் தொலைவைச் சார்ந்திருப்பதில்லை. எனவே ஒளிப்பொலிவெண் மூலம் விண்மீன்களின் தொலைவை நேரடியாக மதிப்பிட முடியாது.எடுத்துக்காட்டாக வெகு தொலைவில் உள்ள - 5 என்று தாழ்ந்த ஒளிப்பொலிவெண்ணுடைய பிரகாசமான விண்மீன்கள் கண்ணுக்குத் தெரியும். ஆனால் அருகில் அதிக ஒளிப் ஒளிப்பொலிவெண்ணுடன், தாழ்ந்த பிரகாசத்துடன் கூடிய விண்மீன் கண்ணுக்குத் தெரிவதில்லை.
வெளியிணைப்பு
பகுப்பு:வானியல் அலகுகள் பகுப்பு:காட்சிப்பதிவு வானியல்
திருப்பாலைக்குடி ஊராட்சி
திருப்பாலைக்குடி ஊராட்சி (Thiruppalaikkudi Gram Panchayat), தமிழ்நாட்டின் இராமநாதபுரம் மாவட்டத்தில் உள்ள இராஜசிங்கமங்கலம் ஊராட்சி ஒன்றியத்தில் அமைந்துள்ளது. இந்த ஊராட்சி, திருவாடானை சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 18895 ஆகும். இவர்களில் பெண்கள் 9850 பேரும் ஆண்கள் 9045 பேரும் உள்ளனர்.
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உட்பட்டி பிடுகு
thumb| ஸ்ரீ உட்பட்டி பிடுகுவின் சின்னங்கள், மேல் குகை அக்கண்ணா-மாதன்னா குகை வளாகம், விஜயவாடா, ஆந்திரப் பிரதேசம், படிம உதவி - ஸ்ரீ உட்பட்டிபிடுகு, நிருக்தாவின் சிறப்புத் தொகுதி, கலை வரலாறு மற்றும் அழகியல் துறை, பரோடா, 2005. உட்பட்டி பிடுகு என்பது பண்டைய இந்திய கல்வெட்டுகளில் காணப்படும் ஒரு பெயர். பல வரலாற்றாசிரியர்கள், இந்த கல்வெட்டுகளை கவனத்தில் கொண்டு, அவற்றை விரிவாக எழுதியுள்ளனர். இந்த சொற்றொடரின் பொருள் 'இடி மின்னல்.' இது ஆந்திராவில் செயல்பட்ட ஒரு கலைஞர் சங்கத்தின் (Artist Guild) பெயராக இருக்கலாம் என்று நம்பப்படுகிறது. கல்வெட்டு தெலுங்கு கன்னட எழுத்துக்களில் பொறிக்கப்பட்டுள்ளது.
கே.வி.சௌந்தரராஜன் கல்வெட்டை உட்பட்டிபிடுகு என்று படித்து, இதை யாத்திரை முத்திரை என்று விளக்கியுள்ளார். தீபக் கண்ணால் மற்றும் ஜெயராம் பொடுவால் ஆகியோர் 'ஸ்ரீ உட்பட்டிபிடுகு', நிருக்தா, 2005 என்ற தலைப்பில் ஒரு சிறப்புத் தொகுப்பில் பணியாற்றினர். ஒரு புதிய இயக்கத்தை உருவாக்கி அரசியல் செல்வாக்கைப் பெற முடிந்த ஒரு மதத் தலைவரின் பெயர் உட்பட்டி பிடுகு என்று தீபக் கண்ணால் நம்புகிறார்.
இந்தத் தலைப்பு இடம்பெறும் தளங்களின் பட்டியல்
தளங்களின் பட்டியல்:
கட்டமைப்பு கோவில்கள்
ஆந்திரப் பிரதேசத்தின் சதானிகோட்டாவில் அமைந்துள்ள ஒரு மணற்கல் குவாரியின் பாறைகளில் கீழ்கண்ட கல்வெட்டுகள் கண்டறியப்பட்டதாக பி.ராஜேந்திர பிரசாத் கூறியுள்ளார். கல்வெட்டு பாடம் இதுவாகும்: "ஸ்ரீ உட்பட்டி பிடுகு, ஸ்ரீ அத்தும்னன், ஏகாந்தனிவாசி லோக சில பீமா. . . " இந்த களத்திலிருந்து பல செதுக்கப்பட்ட கற்களும் தூண்களும் கண்டறியப்பட்டுள்ளன.
மேற்கோள்கள்
பகுப்பு:தெலுங்கு
சாமகுரி சட்டமன்றத் தொகுதி
மேற்கோள்கள்
பகுப்பு:அசாம் சட்டமன்றத் தொகுதிகள்
2022
2022 ஆம் ஆண்டு (MMXXII) ஆனது கிரிகோரியின் நாட்காட்டியின்படி சனிக்கிழமையில் தொடங்கிய ஒரு சாதாரண ஆண்டாகும். இது கி.பி. 2022-ஆம் ஆண்டு என்றும் அழைக்கப்படுகிறது. மேலும் இது மூன்றாம் ஆயிரவாண்டின் 22-ஆவது ஆண்டும், 21ஆம் நூற்றாண்டின் 22-ஆவது ஆண்டுமாகும். அத்துடன் இது 2020களின் மூன்றாவது ஆண்டுமாகும்.
ஐக்கிய நாடுகள் சபை 2022-ஐ பன்னாட்டு மீன்பிடி மற்றும் மீன்வளர்ப்பு ஆண்டாகவும், நிலையான வளர்ச்சிக்கான அடிப்படை அறிவியல் பன்னாட்டு ஆண்டாகவும், நிலையான மலை வளர்ச்சிக்கான பன்னாட்டு ஆண்டாகவும், மற்றும் கண்ணாடியின் பன்னாட்டு ஆண்டாகவும் அறிவித்துள்ளது.
கோவிட்-19 பெருந்தொற்று மூன்றாவது ஆண்டில் நுழையும் இத்தருவாயில், இந்த பெருந்தொற்று குறைய வேண்டும் அல்லது குறிப்பிட்ட பகுதியில் காணும் நோயாக மாறவேண்டும்.
மேற்கோள்கள்
பகுப்பு:2022 நிகழ்வுகள் பகுப்பு:21-ஆம் நூற்றாண்டு
நேரி
நேரி என்னும் சங்ககால ஊர் இக்காலத்தில் சபரி என மருவியுள்ளது.
காப்பியாற்றுக் காப்பியனார் என்னும் புலவர் விறலியரை அழைத்துக்கொண்டு களங்காய்க்கண்ணி நார்முடிச்சேரல் என்னும் சேர மன்னனிடம் செல்வதாக ஒரு பாடலில் குறிப்பிட்டுள்ளார். அப்போது அவன் நேரி என்னும் ஊரில் இருந்தான். அந்த ஊர் நீர் சலசலக்கும் சிலம்பாற்றுப் பகுதியில் இருந்தது. நீர் இமிழ் சிலம்பின் நேரி இப்போதுள்ள ஐயப்பன் கோயில் சங்ககாலத்தில் அயிரைமலை என்னும் பெயருடன் திகழ்ந்தது. இங்குச் சிலம்பாறு ஓடுகிறது. இங்குச் சங்ககாலத்தில் இருந்த ஊர்தான் நேரி.
நேரிமலையைக் கபிலர் “பாடுசால் நெடுவரை” எனக் குறிப்பிடுகிறார். பெருமை மிக்க ஊர் என்றும், பாடப்படுதலைக் கொண்ட ஊர் என்றும் இந்தத் தொடர் பொருள் தரும். சேர மன்னன் செல்வக்கடுங்கோ வாழியாதனைக் கபிலர் “நேரிப்பொருநன்” என்று குறிப்பிடுகிறார். நேரிமலையைப் போரிட்டு வென்றான் என்றும், நேரிமலையில் ஆடிப்பாடிக் களித்து வாழ்ந்து வந்தான் என்றும் இத்தொடருக்கு விளக்கம் காணமுடியும்.
அடிக்குறிப்பு
பகுப்பு:சங்க கால ஊர்கள்
தீவுக்கோட்டை
தீவுக்கோட்டை (Tivukottai) இதன் ஆங்கில மொழிவழக்கான தேவிக்கோடை (Devicottah) என்ற பெயரில் மிகப் பிரபலமாக அறியப்படுகிறது, கொள்ளிடம் ஆறு வங்காள விரிகுடாவில் கலக்கும் முகத்துவாரத்தில் இத்தீவு உள்ளது. இதை 1749 இல் தஞ்சாவூர் மராத்திய மன்னர் சாகுஜியிடமிருந்து பிரித்தானிய கிழக்கிந்திய நிறுவனம் பெற்றது. ஆங்கிலேயர்கள் தீவுக்கோட்டையில் ஒரு துறைமுகத்தை உருவாக்கி அந்த இடத்தில் ஒரு கோட்டையைக் கட்டினர். சிறிது காலத்துக்குப் பின்னர் இந்தக் கோட்டையானது பிரஞ்சுக்கார்களால் கைப்பற்றப்பட்டது. ஆங்கிலோ- பிரெஞ்சு போரின் போது மீண்டும் ஆங்கிலேயரால் கைப்பற்றப்பட்டது. இவ்விடம் ஆங்கிலேயர்களிடம் 1760 வரை இருந்து வந்தது. இந்தக் கோட்டை தகுதியற்றதாக கருதபட்டு, பின்னர் இடித்துத் தரைமட்டமாக்கப்பட்டு, தீவு கைவிடப்பட்டது.
மேற்கோள்கள்
பகுப்பு:துப்புரவு முடிந்த சென்னை மாவட்ட ஆசிரியர்கள் தொடங்கிய கட்டுரைகள் பகுப்பு:தமிழ் நாட்டிலுள்ள தீவுகள் பகுப்பு:கடலூர் மாவட்டம்
18. சுக்காம்பட்டி ஊராட்சி
18. சுக்காம்பட்டி ஊராட்சி (18. Sukkampatti Gram Panchayat), தமிழ்நாட்டின் மதுரை மாவட்டத்தில் உள்ள கொட்டாம்பட்டி ஊராட்சி ஒன்றியத்தில் அமைந்துள்ளது. இந்த ஊராட்சி, மேலூர் சட்டமன்றத் தொகுதிக்கும் மதுரை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 897 ஆகும். இவர்களில் பெண்கள் 450 பேரும் ஆண்கள் 447 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஒத்தக்கரிமூலவுண்ணி
ஒத்தக்கரிமூலவுண்ணி (Methylotroph) என்பது தனித்து அடையாளம் காணப்படுகின்ற பூமியில் அதிகப்படியாகப் பரவிவாழும் ஒரு நுண்ணுயிர் குழுவாகும். இவை ஒரு கரிம அணுவைக்கொண்ட மூலக்கூறு அல்லது சேர்மத்தைப் பயன்படுத்தி தனக்கான ஆற்றலாக மாற்றிக்கொள்கின்றன. உயிர்வளியுள்ள நிலையில் இவைகள் உயிர்வளிகளின் துணைக்கொண்டு ஒத்தக் கரிமச்சேர்மமான சாணவளி போன்றவற்றை எறும்புப்புளிமமாக (formic acid) மாற்றுகின்றன. மேலும் சில ஒருக்கரிமச் சேர்மமான எரிச்சாராயம், சாணவாயு, மெத்திலமைன்கள் ஆகியன.
மேலும் கரிம இணைப்பில்லாச் சேர்மமான இரட்டைமெத்தில்மைன் மற்றும் மூமெத்திலமைன் ஆகியனவையும் இவைகளால் பயன்படுத்தப்பட்டு ஆற்றலாக மாற்றப்படுகின்றன. இவைகள் சாணவளியுண்ணிகளில் இருந்து மாறுபடுகின்றன. இவை ஒருக் கரிமசேர்மம் அனைத்தையும் சிதைக்கக் கூடியவை. இக்குழுவுக்குள் சாணவளியை சிதைக்கும் சாணவளியுண்ணிகளைச் சார்ந்த நுண்ணுழையாட்களும் அடங்கும். இவை ரிபுலோசு இருபாசுபட்டு (Ribulose bisphosphate) அனுவெறிகை வழியைப் பயன்படுத்தி கரிமச்சேர்மத்தைச் சிதைக்கும் வலிமையையும் பெற்றிருக்கின்றன.
மேற்கோள்கள்
பகுப்பு:நுண்ணுயிர்கள்
பெர்சி ஜீவ்ஸ்
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1888 பிறப்புகள் பகுப்பு:1916 இறப்புகள் பகுப்பு:வார்விக்சையர் துடுப்பாட்டக்காரர்கள் பகுப்பு:1881 பிறப்புகள் பகுப்பு:பிளேயர்ஸ் துடுப்பாட்டக்காரர்கள்